ⵄⵎⵎⵓⵔⵉ ⵎⴱⴰⵕⴽ

**ⵄⵎⵎⵓⵔⵉ ⵎⴱⴰⵕⴽ** ⵉⵍⵓⵍ ⴰⵙⴳⴳⵯⴰⵙ ⵏ 1951 ⴳ ⵉⵔⴳⵉⵜⵏ, ⴳ ⵉⴹⴰⵕⵏ ⵏ ⵡⴰⵟⵍⴰⵙ ⴰⵎⵇⵇⵔⴰⵏ ⵜⴰⵎⴰ ⵏ ⵜⴰⵔⵓⴷⴰⵏⵜ ⴳ ⵜⵙⴳⴰ ⵏ ⵙⵓⵙ. ⵉⵎⵎⵓⵜ ⴰⵙⵙ ⵏ 14 ⴱⵕⴰⵢⵕ 2015 ⴳ ⵜⴰⴷⴷⴰⵔⵜ ⵜⵓⵎⵍⵉⵍⵜ. ⵉⴳⴰ ⵢⴰⵏ ⵓⵏⴰⵥⵓⵕ ⴰⵎⵖⵔⵉⴱⵉ ⴰⵛⵍⵃⵉ ⵉⵙⵙⵏⵏ ⴰⴷ ⵉⵙⴽⵔ ⵉⵥⵍⵉ, ⴰⴷ ⵉⵖⵏⵏⵊ ⴷ ⴰⴷ ⵢⵓⵜ ⵙ ⵡⴰⵍⵍⵓⵏⵏ. ⴰⵔ ⴼⵍⵍⴰⵙ ⵜⵜⵉⵏⵉⵏ ⵉⵙ ⵉⴳⴰ ⵢⴰⵏ ⵓⵎⵙⵏⴼⵍⵓⵍ ⴳ ⵓⵥⴰⵡⴰⵏ ⴰⵎⴰⵣⵉⵖ.

## ⵜⵓⴷⵔⵜ ⵏⵏⵙ
ⵜⴳⴰ ⵜⵎⵏⴰⴹⵜ ⴰⴷ ⵏ ⵜⵔⵓⴷⴰⵏⵜ ⵢⴰⵏ ⵓⴷⵖⴰⵔ ⵍⵍⵉ ⵖ ⵉⴳⴳⵓⵜ ⵓⵎⴰⵔⴳ ⴰⵎⴰⵣⵉⵖ ⴷ ⵉⵎⴰⵙⵙⵏ ⵏⵏⵙ, ⴰⵢⵍⵍⵉ ⵔⴰⴷ ⵉⵙⴳⴰⴷⴷⴰ ⴰⴷⵖⴰⵔ ⵏ ⵜⵍⴰⵍⵉⵜ ⵏ ⵓⵎⴰⵔⴳ ⴰⵎⴰⵢⵏⵓ ⵉⵙⵙⵡⴰⵏ ⵙ ⵍⴰⵕⵢⴰⵃ ⵏ ⵉⵃⵡⴰⵛⵏ ⴷ ⵓⵎⴰⵔⴳ ⴰⵇⴱⵓⵔ ⵏ ⵕⵕⵡⴰⵢⵙ, ⵉⴼⴽ ⴰⵜⵉⴳ ⵉ ⵓⵥⴰⵡⴰⵏ ⴰⵎⴰⵣⵉⵖ.

ⵖⵉⵏⵏ ⵏⵉⵜ ⴰ ⴳ ⵜ ⵉⵣⴷⵖ ⵓⵎⴰⵔⴳ, ⵢⴰⵔⵓ ⴳⵉⵙ ⴰⵎⵓⴷ ⵏ ⵓⵡⵓⵊⴷⵓ ⴷ ⵉⴳⴷⴼⴰⵏ ⵏ ⵜⴰⴹⴼⵉ ⵓⵔ ⵉⵏⵡⵉⵏ ⴰⵎⵔ ⵖ ⵜⴼⴹⵏⵉⵡⵉⵏ ⵏ ⵜⴳⵓⵔⵉ ⴷ ⵜⵉⵢⵢⵜ, ⵓⵔ ⵜⴰ ⵢⵓⵙⵉ ⴰⴹⴰⵕ ⵏⵏⵙ ⴰⴷ ⵢⴰⵙⵉ ⴰⴳⵎⵎⴰⵢ ⵢⴰⴹⵏ ⵖ ⵜⴰⴷⴷⵔⵡⵉⵏ ⵏ ⵜⵔⵓⴷⴰⵏⵜ ⴷ ⵜⵉⵙⵡⴰⴽ ⵏⵏⵙ ⵍⵍⴰⵙⵏⵉⵏ. ⵜⴰⵎ ⵉⵙⴳⴳⵯⴰⵙⵏ ⴰⴷ ⴷⴰⵔⵙ ⵉⵍⵍⴰⵏ ⵍⵍⵉⵖ ⵏⵏ ⵉⵍⴽⵎ ⵜⴰⵔⵓⴷⴰⵏⵜ ⵉⵣⴷⵖ ⵖ ⵢⴰⵜ ⵜⴳⵎⵎⵉ ⵏ ⵡⴰⵣⵣⴰⵏⵏ ⴼ ⵍⵍⴰⵏⵜ "ⵜⵢⵜⵎⴰⵜⵉⵏ ⵜⵉⴽⴰⵜⵓⵍⵉⴽⵉⵏ" ⵉⴹⴼⵔ ⴳⵉⵙ ⵜⵉⵖⵔⵉ ⴰⵢⵍⵍⵉⵖ ⵉⵣⵔⵉ ⵜⵉⵖⵃⵔⵉ ⵉⵣⵡⴰⵔⵏ ⵉⴽⵛⵎ ⵉⵍⵎⵎⴰ ⵙ ⵜⵉⵏⵎⵍ "ⴱⵏ ⵙⵍⵉⵎⴰⵏ ⵔⵔⵓⴷⴰⵏⵉ". ⵓⴼⵓⵖ ⴰⴷ ⵙ ⴱⵕⵕⴰ ⵏ "ⵓⵎⴰⵍⵓ" ⵉⵜⵜⵓⴹⵕⴰⵙⵏ ⵏ ⵜⴳⵎⵎⵉ ⵏ ⵜⵢⵜⴰⵎⴰⵜⵉⵏ ⴰⴷ ⵜ ⵉⵔⴳⵏ ⵜⵉⴽⵍⵉⵜ ⵢⴰⴹⵏ ⵉ ⵓⵣⵡⵓ ⵏ ⵓⵎⴰⵔⴳ ⴷ ⵜⵖⴰⵡⵙⵉⵡⵉⵏ ⵉⵎⴰⵏⵏ ⵏ ⵓⵎⴰⴹⴰⵍ. ⵙⴽⵔⵏ, ⵏⵜⵜⴰⵏ ⴷ ⴽⵔⴰⵏ ⵏ ⵉⵄⵣⵔⵉⵢⵏ ⵍⵍⵉ ⴷ ⵢⴰⵇⵇⵔⴰ, ⵢⴰⵜ ⵜⵔⴰⴱⴱⵓⵜ ⵏ ⵓⵎⴰⵔⴳ ⵜⴰⵜⵔⴰⵔⵜ ⵙⵎⵎⵓⵏ ⴰⵙ "ⵍⵙ ⴱⵉⵔⴷⵙ" (ⵉⴳⴹⴰⴹ ⵙ ⵜⵏⴳⵍⵉⵣⵜ). ⵉⵙⵎ ⴰⴷ ⴰⵔ ⵢⴰⴽⴽⴰ ⴰⴳⵯⵏⵙ ⵏ ⵜⵖⵍⴰⵖⴰⵍⵜ ⵍⵍⵉⵖ ⵉⵍⵓⵍ ⵡⴰⵔⵔⴰⵎ ⴰⴷ ⵏⵏⵙⵏ. ⵜⴰⴳⴰⵔⴰ ⵏ ⵉⵙⴳⴳⵡⴰⵙⵏ 60 ⵥⵍⵉⵏ ⵙ ⵜⵎⵉⵜⴰⵔ ⴼⵍⵏⵜ ⵜⵔⵓⴱⴱⴰ ⵉⵜⵜⵉⵔⵉⵔⵏ ⵙ ⵜⵏⴳⵍⵉⵣⵜ ⵖ ⵓⵎⴰⴹⵍ, ⵣⵓⵏ ⴷ ⴱⵉⵜⵍⵣ (ⴱⴰⵜⵍⵙ), ⴷ ⵜⵉⵢⵢⴰⴹ. ⵉⵄⵣⵔⵉⵢⵏ ⵏ ⵜⵔⵓⴷⴰⵏⵜ, ⵣⵓⵏ ⴷ ⴰⴽⴽⵯ ⵉⵏⴳⴳⴰ ⵏⵏⵙⵏ ⵖ ⵜⵎⴷⵉⵏⵉⵏ ⵢⴰⴹⵏ ⴷ ⵜⵎⵉⵣⴰⵔ ⵢⴰⴹⵏ, ⵓⵙⵉⵏ ⵉⵎⴰⵙⵙⵏ ⵍⵍⵉ ⵎⵉ ⵙⵙⵏⵏ, ⴰⵔ ⵜⵜⵉⵔⵉⵔⵏ ⵙ ⵉⵡⴰⵍⵉⵡⵏ ⵙⵙⵏⵏ ⴷ ⵡⵉⴷ ⵓⵔ ⵙⵙⵏⵏ ⴽⵉⴳⴰⵏ, ⴰⴷ ⴷ ⵜⵔⴰⵔⴰⵏ ⵜⴰⵖⵍⴰⵖⴰⵍⵜ, ⵉⴼⵍ ⵡⴰⵔⵔⴰⵎ ⴰⴷ ⴰⵜⵔⴰⵔ ⵖ ⵉⴳⵏⵙⵉⵡⵏ ⵏⵏⵙⵏ ⴳⵔⴰⵡⵍⵏⵉⵏ. ⵖⵉⴷ ⴰ ⵖ ⴷ ⵜⵍⵓⵍ ⵜⵡⵏⴳⵉⵎⵜ ⵏ ⵍⵙ ⴱⵉⵔⴷⵙ, ⵢⵉⵔⵉⵔ ⵄⵎⵎⵓⵔⵉ ⴷ ⵉⵎⴷⴷⵓⴽⴽⴰⵍ ⵏⵏⵙ ⵜⵓⵔⴰⵔⵉⵏ ⵙ ⵜⴼⵔⴰⵏⵙⵉⵙⵜ, ⵎⴰⵛⴰ ⵉⵖⴰⵔⴰⵙⵏ ⵏ ⵜⵉⵖⵔⵉ ⴰⵔ ⵜⵜⵉⵙⵎⴰⴷⵏ, ⴰⵔ ⵉⴷⵙⵏ ⵜⵜⵉⵙⵎⴰⴷⵏ ⵉⵖⴰⵔⴰⵙⵏ ⵍⵍⵉ ⵢⵉⴷⵙⵏ ⵉⵎⴰⵏⵏ, ⵎⴽⴰⵏ ⴰ ⴼ ⴷⴰⵖ ⵢⵓⵙⵉ ⵎⴱⴰⵔⴽ ⴰⴹⴰⵕ ⵏⵏⵙ ⵉⵍⴽⵎ ⴰⴳⴰⴷⵉⵔ. ⵉⵙⵡⵓⵔⵔⵉ ⴳⵉⵙ, ⵢⴰⵙⵉ ⵢⵉⴷⵙ ⵜⴰⵢⵔⵉ ⴷ ⵡⴰⵟⵟⴰⵏ ⵏ ⵓⵎⴰⵔⴳ, ⵜⵉⵣⵉ ⴰⵏⵏ, ⵓⵔ ⴷ ⵙⵓⵍ ⵜⵉⵔⴰⴱⵓⵜⵜⵉⵏ ⵏ ⴱⵕⵕⴰ ⴰⴷ ⵉⵙⴰⵏⵏⵓⵏ ⵉⵥⵕⵉ ⵏⵏⵙ, ⵎⴰⵛⵛ ⴰⵔⵔⴰⵎ ⵏ ⵜⵔⴰⴱⴱⵓⵜ ⵏⴰⵙ ⵍⵖⵉⵡⴰⵏ ⴰ ⴼ ⴷ ⵉⴼⴰⵡ ⵡⴰⵙⵙ ⵏ ⵍⵎⵖⵔⵉⴱ ⵖ ⵜⵣⵡⵓⵔⵉ ⵏ ⵜⵎⵔⴰⵡⵜ 70 ⵎⵓⵏⵏ ⴷⵉⴷⵙ ⵜⵓⴳⴷⵜ ⵏ ⵉⵄⵣⵔⴰⵢ ⵖ ⵜⵍⵓⵍ ⵜⴰⵢⵔⵉ ⵏ ⵓⵎⴰⵔⴳ. ⵎⴱⴰⵔⴽ, ⵣⵓⵏ ⴷ ⴰⴽⴽⵯ ⵡⵉⵢⵢⴰⴹ, ⵉⴹⴼⵔ ⴰⵏⴳⵉ, ⵉⵎⵓⵏ ⴷ ⵢⴰⵜ ⵜⵔⴰⴱⴱⵓⵜ ⵖ ⵜⵣⵏⵉⵜ, ⴰⵔ ⵜⵜⵓⵔⴰⵔⵏ ⵙ ⵜⵄⵔⴰⴱⵜ. ⵎⴰⵛⴰ ⵍⵍⴰⵏ ⵉⵏⵎⵓⴳⴳⴰⵔⵏ, ⵖ ⵜⵓⴷⵔⵜ, ⵉⵖⵉⵢⵏ ⴰⴷ ⵔⵥⵎⵏ ⴰⴳⵉⵏⴰⵏ ⵏ ⵡⵓⵙⵙⴰⵏ ⵙ ⵎⴰⴷ ⵏⵏ ⵓⵔ ⵏⵜⴰⵎ, ⵙ ⴽⵔⴰ ⵏ ⵉⴷⵉⵔ ⵓⵔ ⵏⵡⴰⵔⴳⴰ ⵏⵖ ⴰⴽⴽⵯ ⴼ ⵓⵔ ⵏⵙⴽⵔ. ⵎⴰⵢⴰⴷ ⵏⵉⵜ ⴰⴷ ⵉⵊⵕⴰⵏ ⵉ ⵄⵎⵎⵓⵔⵉ, ⵉⵏⵎⴰⴳⴳⴰⵔ ⵖ ⵢⴰⵜ ⵜⵎⵖⵔⴰ ⴷ ⵢⴰⵏ ⵖ ⵉⵎⴰⵙⴰⵢⵏ ⵏ ⵓⴳⵔⴰⵡ ⵏ ⵍⵎⵖⵔⵉⴱ ⵖ ⵉⵙⵉⴳⴳⵍ ⴷ ⵉⵙⵏⵉⴼⵉⵍⵏ ⵏ ⵜⵓⵙⵙⵏⴰ (ⴰⵎⵔⵛ). ⵉⵏⵎⴰⴳⴳⴰⵔ ⵉⴷⵙ ⵖ ⵢⴰⵏ ⵓⵣⵎⵣ ⵖ ⵜⵔⴰ ⵜⵏⵙⵎⵓⵏⵜ ⴰ ⴰⴷ ⵜⵙⴼⴰⵍⴽⵉ ⴰⵔⵔⴰⵎ, ⵙⴰⵜⵏ ⴽⵔⴰ ⵏ ⵉⵎⵙⵍⴰⵢⵏ ⴳⵉⵙ ⵖ ⵢⵉⴳⵔ ⵏ ⵓⵎⴰⵔⴳ ⴰⵎⴰⵣⵉⵖ. ⵍⵍⵉⵖ ⵉⵥⵔⴰ ⵎⴱⴰⵔⴽ ⵖ ⵓⵖⵓⵔⵉ ⴰⴷ ⵢⴰⵜ ⵜⵖⴰⵡⵙⴰ ⵉⵥⴹⴰⵕⵏ ⴰⴷ ⵜ ⵉⵣⴷⵉ ⵙ ⵢⴰⵜ ⵜⴽⵍⵉⵜ ⴷ ⵜⵖⵍⴰⵖⴰⵍⵉⵏ ⵏ ⵓⵎⴰⵔⴳ ⵉⵜⵜⵏⵓⵏⵓⵢⵏ ⵖ ⵢⵉⵅⴼ ⵏⵏⵙ ⴷ ⵜⵖⵍⴰⵖⴰⵍⵉⵏ ⵏ ⵜⵎⴰⴳⵉⵜ ⵢⵓⴳⵎ ⵖ ⵉⴳⴳⵉ ⵏ ⵜⵡⵔⵉⵔⵉⵏ, ⵙⵓⵍ ⵉⵎⵥⵥⵉⵢ, ⴰⵔ ⵉⴽⵙⵙⴰ ⵓⵍⵍⵉ ⴷ ⵜⵡⴰⵔⴳⵉⵡⵉⵏ ⵏ ⵎⵥⵥⵉⵢ ⴷ ⵜⵎⴰⵣⵉⵔⵜ, ⵉⵙⴰⴷⵎⵔ, ⵢⴰⵙⵉ ⵉⵔⵉⴼⵉ ⵏⵏⵙ ⵉⵎⵓⴷⴷⵓ ⵙ ⵕⵕⴱⴰⴹ. ⵖⵉⵏⵏ ⴰ ⵖ ⵉⵏⵎⴰⴳⴳⴰⵔ ⴷ ⵉⵎⴷⴷⵓⴽⴰⵍ ⵍⵍⵉ ⵙ ⵙⴽⵔⵏ ⵜⴰⵔⴰⴱⵓⵜ ⵏ ⵓⵙⵎⴰⵏ ⵣⵓⵏ ⴷ ⴱⵓⵜⵔⵓⴼⵉⵏ, ⴱⵉⵊⵄⴰⴷ, ⵍⵄⴽⴽⴰⴼ ⴷ ⵡⵉⵢⵢⴰⴹ. ⵖⵉⵏ ⵏⵉⵜ ⴰ ⴳ ⴷ ⵢⵉⵡⵉ ⴼ ⵓⵙⵏⵓⵍⴼⵓ ⴰⵎⴰⵢⵏⵓ ⵖ ⵓⵎⴰⵔⴳ ⴰⵎⴰⵣⵉⵖ ⵍⵍⵉ ⵎⵉ ⵉⵣⵡⴰⵔ ⵄⵍⵉ ⴰⵣⴰⵢⴽⵓ, ⵎⵓⵃⵎⵎⴰⴷ ⵎⵓⵙⵜⴰⵡⵉ, ⴰⵅⵉⵢⵢⴰⵟ. ⵎⴰⵛⴰ ⵓⵔ ⵉⴽⴽⵉ ⵓⵣⵎⵣ ⵢⴰⵜ (ⵉⴳⴳⵉ ⵏ ⴽⵔⴰⴹ ⵉⵙⴳⴳⴰⵙⵏ) ⵜⴱⴹⵓ ⵜⵔⴰⴱⴱⵓⵜ; ⵎⴰⵛⴰ ⵎⴱⴰⵔⴽ ⵓⵔ ⵉⴼⵉⵍ ⴰⵎⴰⵔⴳ; ⵓⵔ ⵉⴱⴹⵉ ⴷ ⵜⵏⴰⵏⴰ ⵉⵖⵍⴰⵖⵍⵏ ⵖ ⵉⴳⵯⵏⵙⵉⵡⵏ ⵏⵏⵙ. ⵉⵙⵎⴷ ⵙⵍⴰⵖ ⵏⵜⵜⴰⵏ (ⵡⴰⵃⴷⵓ ⵜ, ⵖⴰⵔ ⵏⵜⵜⴰⵏ) ⴰⵖⴰⵔⴰⵙ ⵏⵏⵙ, ⵢⴰⵙⵉ ⵜⴰⴳⵉⵟⴰⵔⵜ, ⵏⵖ ⴰⵎⵣⴰⴷ, ⴰⵔ ⵉⵙⵉⴳⴳⵉⵍ ⵉⴷⵉⵔⵏ, ⵏⵖ ⵉⴳⴳⵉⵜⵏ, ⴷⵔⴰⵏⵉⵏ ⵏ ⵓⵎⴰⵔⴳ ⴷ ⵡⵓⵔⴰⵔⵏ ⴰⴳⴳⵓⴳⵏⵉⵏ ⵖ ⵓⴳⵯⵏⵙ ⵏⵏⵙ, ⵖ ⵉⵎⴰⵏ, ⵖ ⵜⴳⵓⵔⵉⵡⵉⵏ ⴷ ⵜⴳⵓⴷⵉⵡⵉⵏ. ⵉⵙⵙⵓⴼⵖ ⴷ ⵜⴰⵙⵙⴼⵉⴼⵜ ⵉⵣⵡⴰⵔⵏ ⵖ ⵓⵙⴳⴳⴰⵙ ⵏ 1979. ⵜⴰⵙⴼⵉⴼⵜ ⵍⵍⵉ ⵖ ⵢⵓⵔⴰⵔ ⵜⵉⵎⴷⵢⴰⵣⵉⵏ ⵏ ⵎⵓⵃⵎⵎⴰⴷ ⵎⵓⵙⵜⴰⵡⵉ: ⵜⴰⵣⵣⵡⵉⵜ ⵏⵔⴰ ⵏⴽⴽ ⴷⵉⵎ ⴰ ⵏⵎⵓⵏ. ⴰⵔ ⵜⴰⴷ ⵉⴳⴳⵯⵔⴰⵏ ⵉⵙⴽⵔ ⵏⵜⵜⴰⵏ ⴷ ⵄⵍⵉ ⵛⵓⵀⴰⴷ ⵉⵍⵍⴰⵏ ⵖ ⵜⵔⴰⴱⴱⵓⵜ ⵏ "ⴰⵔⵛⴰⵛ " ⵍⵍⵉⵖ ⵜⵍⴽⵎ ⵜⵉⵟⵟ ⵏⵏⵙⵏ ⴰⵎⴰⵏ ⵖ ⵍⵄⵉⵏ (ⴰⵔ ⴰⵍⵍⴰⵏ).

## ⵜⴰⵥⵓⵕⵉ ⵏⵏⵙ ⵜⴰⵎⵣⵡⴰⵔⵓⵜ:
ⴳ ⵓⵡⵜⴰⵢ ⵏ ⵜⴰⵎ ⵏ ⵉⵙⴳⴳⴰⵙⵏ, ⵉⵎⵎⵓⵜ ⴱⴰⴱⴰⵙ ⴷ ⵎⵎⴰⵙ, ⵢⵓⵊⵊⴰ ⴰⴷ ⵉⵊⵕ ⵙⴳ ⵜⵎⴰⵣⵉⵔⵜ ⵏⵏⵙ ⴷ ⴰⴷ ⵉⵜⵜⵓⵙⵎⵔⴰⵙ ⴳ ⵜⵔⵓⴷⴰⵏⵜ. ⴳ ⵓⵖⴰⵔⴰⵙ ⴰⴷ, ⵉⵙⵎⵓⵜⵜⵓ ⵜⵉⵖⵓⵔⵉⵡⵉⵏ ⵏⵏⵙ ⵙ ⵜⵓⵜⵍⴰⵢⵉⵏ ⵜⴰⴼⵕⴰⵏⵚⵉⵚⵜ ⴷ ⵜⵄⵔⴰⴱⵜ, ⵎⴰ ⵢⴰⴷ ⵢⵓⵊⵊⴰⵏ ⴰⴷ ⵓⵔ ⵉⵙⵎⵔⵙ ⵜⵓⵜⵍⴰⵢⵜ ⵜⴰⵢⵎⵎⴰⵜ ⵏⵏⵙ. ⴳ ⵜⵉⵏⵎⵍ ⵜⴰⵏⴰⵎⵎⴰⵙⵜ, ⵉⵎⵏⴰⵇⵇⴰⵔ ⵉⵄⵔⵔⵉⵎⵏ ⵉⵔⵖⴰⵏ ⵙ ⵓⵥⴰⵡⴰⵏ ⴷ ⵉⵔⵖⴰⵏ ⵙ ⵜⵔⴰⴱⴱⵓⵜⵉⵏ ⵏ ⵓⵥⴰⵡⴰⵏ ⴰⴱⵔⵍⴰⵎⴰⵏⵉ. ⴳ ⵓⵙⴳⴳⴰⵙ ⵏ 1969, ⵙⵎⵓⵜⵜⴳⵏ ⵢⴰⵜ ⵜⵔⴰⴱⴱⵓⵜ ⵜⴰⵥⵥⵉⴹⵕⴰ, ⵉⵙⵎ ⵏⵏⵙ ⵜⴰⵔⴰⴱⴱⵓⵜ ⵏ ⵉⴳⴹⴰⴹ, ⴷ ⵙⵙⵓⵏⵖⵏ ⵙ ⵜⴼⵔⴰⵏⵙⵉⵙⵜ. ⴳ ⵜⴳⵉⵔⴰ ⵏ ⵉⵙⴳⴳⵡⴰⵙⵏ ⵏ 1960, ⵉⴼⵍ ⵜⴰⵔⵓⴷⴰⵏⵜ ⵉ ⵜⵡⵓⵔⵉ ⴳ ⴰⴳⴰⴷⵉⵔ.ⴳ ⵓⵣⵎⵣ ⴰⴷ, ⵜⵙⵙⵏ ⵜⵔⴰⴱⴱⵓⵜ ⵏ ⵏⴰⵙ ⵍⵖⵉⵡⴰⵏ ⵙ ⵜⵓⵜⵍⴰⵢⵜ ⵜⴰⵄⵕⴰⴱⵜ ⵜⴰⴱⵔⵣⴰ ⵏⵏⵙ. ⵉⵎⵓⵏ ⵄⵎⵎⵓⵔⵉ ⵎⴱⴰⵕⴽ ⴷ ⵉⵎⴷⴷⵓⴽⴽⴰⵍ ⵏⵏⵙ ⴳ ⵜⵣⵏⵉⵜ. ⵙⴽⵔⵏ ⵢⴰⵜ ⵜⵔⴰⴱⴱⵓⵜ ⵜⴰⵎⴰⵢⵏⵓⵜ ⵉⵙⵎ ⴰⵙ ⵙⵓⵙ *Souss Five*, ⴰⵔ ⵙⵙⵓⵏⵖⵏ ⵙ ⵜⵓⵜⵍⴰⵢⵜ ⵜⴰⵄⵕⴰⴱⵜ. ⵎⴰⵛ ⵉⵎⵙⴰⵙⴰ ⵄⵎⵎⵓⵔⵉ ⵎⴱⴰⵔⴽ ⴰⴽⴷ ⵓⵥⴰⵡⴰⵏ ⴰⴽⴽⵡ ⵍⵍⵉ ⵢⵓⵎⵥⵏ ⵙⴳ ⵜⵉⴽⵛⵛⵓⵎⵉⵏ ⵏ ⵜⵥⵓⵕⵉ ⵏⵏⵙ. ⴳ ⵢⴰⵜ ⵜⴼⵓⴳⵍⴰ ⵜⴰⴳⵍⴷⴰⵏⵜ, ⵉⵎⵓⵏ ⴷ ⵢⴰⵏ ⵓⵏⴱⴷⴰⴷ ⵏ "AMREC"(l'Association marocaine de recherche et d'échanges culturels). ⵜⵙⵙⵏ ⵜ ⴰⴷ ⵉⴷⴷⵓ ⵙ ⵕⵕⴱⴰⵟ ⴰⴼⴰⴷ ⴰⴷ ⵢⴰⵡⵙ ⴳ ⵜⵉⵔⵎⵉⵜ ⵏ ⵓⵙⵎⴰⵢⵏⵓ ⵏ ⵓⵥⴰⵡⴰⵏ ⴰⵎⴰⵣⵉⵖ, ⵏⵏⴰ ⵙⵙⵏⵜⵉⵏ ⵉⴳⵎⴰⵎⵏ ⵏ ARMEC. ⵜⵍⵓⵍ ⵜⵔⴰⴱⴱⵓⵜ ⵍⵍⵉ ⵔⴰⴷ ⵉⴳ ⵉⵙⵎ ⵏ ⵓⵙⵎⴰⵏ.ⴷⴼⴼⵉⵔ ⵏ ⵙⵎⵎⵓⵙ ⵏ ⵉⵙⴳⴳⵡⴰⵙⵏ ⵏ ⵓⵎⵓⵔⵙ ⵏⵏⴰ ⵢⵓⵡⵉⵏ ⵜ ⵖⴼ I ⵉⵎⵣⴳⵓⵏ ⵏ ⵓⵕⵓⴱⴱⴰ *(Olympia de Paris, Palais des Beaux-Arts à Bruxelles et Palais d'hiver à Lyon)*, ⵉⵙⴱⵉⴷⴷ ⵓⵙⵎⴰⵏ ⴳ 1978.ⵄⵎⵎⵓⵔⵉ ⵎⴱⴰⵔⴽ, ⴰⵎⴷⵢⴰⵣ ⵏ ⵓⵙⵎⴰⵏ ⴷ ⵓⵎⵙⴽⴰⵔ ⵏ ⵓⵥⴰⵡⴰⵏ ⵏⵏⵙ, ⵉⴹⴼⵕ ⵜⴰⵡⵓⵔⵉ ⵏⵏⵙ ⴷ ⴰⵎⴷⵢⴰⵣ ⵏ ⵓⵥⴰⵡⴰⵏ, ⴷ ⵢⵓⵣⵏ ⴳ ⵜⴰⴽⴰⵙⵉⵜ ⵏⵏⵙ ⵜⴰⵎⵣⵡⴰⵔⵓⵜ: *(ⵜⴰⵣⵡⵉⵜ ⵏⵔⴰ ⵏⴽ ⴷⵉⵎ ⴰ ⵏⵎⵓⵏ)* ,ⵉⵙⵓⵖⵍ ⵉⴹⵕⵉⵚⵏ ⵏ ⵉⵏⴰⵥⵓⵕⵏ ⵉⵎⴰⵣⵉⵖⵏ ⵉⵅⴰⵜⴰⵔⵏ ⵣⵓⵏⴷ : ⴰⵣⴰⵢⴽⵓ, ⵎⵓⵚⵜⴰⴼⴰ, ⴰⵅⵉⵢⵢⴰⵟ... ⴳ ⵉⵙⵏⵜⵉⵜⵏ ⵉⵜⵜⵓⵢⵙⴽⴰⵔⵏ ⵙ ⵓⵥⴰⵡⴰⵏ ⵏ ⵄⵎⵎⵓⵔⵉ ⵎⵓⴱⴰⵕⴽ, ⵏⵜⵜⴰⴼⴰ ⵜⵎⴰⴳⵉⵜ ⵜⴰⵎⴰⵣⵉⵖⵜ, ⵜⴰⵢⵔⵉ, ⵜⴰⵔⵓⴷⴰⵏⵜ ⴷ ⵓⴱⵔⵙⵉⵡⴷ. ⴳ ⵓⵏⵎⵓⴳⴳⴰⵔ ⴰⵎⵣⵡⴰⵔⵓ ⵏ ⵓⵥⴰⵡⴰⵏ ⴰⵎⵖⵔⴰⴱⵉ ⵏⵏⴰ ⵉⵜⵜⵓⵙⵏⵎⴰⵍⴰⵏ ⴳ 1985 ⴳ ⵎⵓⵃⵎⵎⴰⴷⵢⴰ, ⵢⵉⵡⵉ ⵜⴰⵙⵎⵖⵓⵔⵜ ⵜⵉⵙⵙ ⴽⵕⴰⴹⵜ ⵙ ⵓⵙⵙⴼⵔⵓ ⵏⵏⵙ ⵏ ⵜⵎⴷⵢⴰⵣⵜ ⵏ ⵄⵍⵉ ⴰⵣⴰⵢⴽⵓ *"ⵊⴰⵏⴱⵉⵢⵢⵉ"*.ⵉⵍⵍⴰ ⴳ ⵓⵍⴳⴰⵎ ⵏ ⵜⵡⵓⵔⵉⵡⵉⵏ ⵏⵏⵙ ⵎⵔⴰⵡ ⵏ ⴽⴰⵙⵉⵟ ⵏ ⵓⵙⵎⵉⵍ, ⵓⴳⴳⴰⵔ ⵏ ⵙⵉⵏ ⵉⴽⵛⵎⵏ ⵙ ⵜⵔⴰⴱⴱⵓⵜ ⵏ ⵓⵙⵎⴰⵏ.

## ''<big>ⵜⵉⵙⴼⵉⴼⵉⵏ</big>''

### ''ⴷ ⵜⴰⵔⴰⴱⴱⵓⵜ ⵏ ⵓⵙⵎⴰⵏ''
* ⵜⴰⴽⵏⴷⴰⵡⵜ (1976)
* ⵓⵙⵎⴰⵏ ⵓⵔⵔⵉⵏⴷ (1983)
* ⵙ ⵜⵉⵙⴼⵉⴼⵉⵏ ⵢⴰⴹⵏ ⵏ 45 ⵏ ⵓⵙⵙⵓⵜⵍ ⵖ ⵓⵙⴳⴰⵙ ⵏ1976.

### ⵡⴰⵃⴷⵓⵜ
* ⴰⴼⵓⵍⴽⵉ (2006) ⵉⵡⴰⵍⵉⵡⵏ ⵏ : ⴰⵃⵎⴷ ⴱⵓⵣⵉⴷ
* ⵉⵏⵉ ⴽⵔⴰ

### ''ⴷ ⵓⵏⴰⵥⵓⵕ ⵄⵍⵉ ⵛⵓⵀⴰⴷ - (1999)''
* ⴰⵣⵎⵣ ⵉⵔⵓⴼⴰⵏ (1994)
* ⵎⴰⵏⵣⴰⴽ ⵉⵏⵏ (1993)
* ⵙⴰⵇⵙⴰ ⴰⵎⴰⵏⴰⵔ (1992)
* ⵊⴰⵏⴼⵉⵍ (ⴳⵏⵏⴼⵉⵍⵍⵉⵔⵙ) (1987)
* ⵉⴳⴳⵉⴳ ⵏ ⵙⵙⵉⴼ (1984)
* ⴰⵎⵏⵣⵓⵢ ⵖ ⵓⵊⴷⴷⵉⴳ (1983)
* ⵎⴰⵎⵏⴽ ⵓⵔ ⵢⴰⵍⵍⴰ (1980)
* ⵏⴽⴽ ⴷⵉⴽ ⴰⵏ ⵎⵓⵏ (1978)

## ⵜⴰⵎⵜⵜⴰⵏⵜ ⵏⵏⵙ
ⵉⵎⵎⵓⵜ ⵄⵎⵎⵓⵕ ⵎⴱⴰⵕⴽ ⴳ ⵡⴰⵙⵙ ⵏ 14 ⴱⵕⴰⵢⵕ 2015 ⴷⴼⴼⵉⵔ ⵏ ⵢⴰⵏ ⵓⵎⵏⵣⴰⵖ ⴷ ⵜⵎⴰⴹⵓⵏⵜ ⵏ ⵓⴽⵏⵙⵉⵔ.
## ⴰⵍⴱⵓⵎ

## ⵥⵕ ⵓⴳⴳⴰⵔ

## ⵉⵙⴰⵖⵓⵍⵏ